CELEX: C2006/224/19
Language: fi
Date: 2006-09-16 00:00:00
Title: Asia C-83/05: Yhteisöjen tuomioistuimen tuomio (kuudes jaosto) 13.7.2006 (Amtsgericht Freiburgin (Saksa) esittämä ennakkoratkaisupyyntö) — Bernd Voigt (Sisämarkkinoiden toteuttaminen — Jäsenvaltioiden lainsäädännön lähentäminen — Moottoriajoneuvot — Yhteisön tyyppihyväksyntämenettely — Direktiivi 70/156/ETY — Ulottuvuus — Luokittelu ajoneuvotyyppien teknisten ominaisuuksien perusteella — Tieliikennesääntöjä koskevan kansallisen sääntelyn vaikutus ajoneuvojen luokitteluun)

16.9.2006   
            
            
               FI
            
            
               Euroopan unionin virallinen lehti
            
            
               C 224/11
            
         Yhteisöjen tuomioistuimen tuomio (kuudes jaosto) 13.7.2006 (Amtsgericht Freiburgin (Saksa) esittämä ennakkoratkaisupyyntö) — Bernd Voigt
   (Asia C-83/05) (1)
   
   (Sisämarkkinoiden toteuttaminen - Jäsenvaltioiden lainsäädännön lähentäminen - Moottoriajoneuvot - Yhteisön tyyppihyväksyntämenettely - Direktiivi 70/156/ETY - Ulottuvuus - Luokittelu ajoneuvotyyppien teknisten ominaisuuksien perusteella - Tieliikennesääntöjä koskevan kansallisen sääntelyn vaikutus ajoneuvojen luokitteluun)
   (2006/C 224/19)
   Oikeudenkäyntikieli: saksa
   Ennakkoratkaisua pyytänyt tuomioistuin
   Amtsgericht Freiburg
   Pääasian asianosaiset
   
      Kantaja: Bernd Voigt
   Oikeudenkäynnin kohde
   Ennakkoratkaisupyyntö –Amtsgericht Freiburg (Saksa) –Moottoriajoneuvojen ja niiden perävaunujen tyyppihyväksyntää koskevan jäsenvaltioiden lainsäädännön lähentämisestä 6 päivänä helmikuuta 1970 annettu neuvoston direktiivi 70/156/ETY (EYVL L 42, s. 1), sellaisena kuin se on muutettuna 18.6.1992 annetulla neuvoston direktiivillä 92/53/ETY (EYVL L 225, s. 1) — Jäsenvaltion suorittama sellaisen M 1 luokan (henkilöautot) ajoneuvon rekisteröinti, jolla on EY-tyyppihyväksyntä — Kansallisten viranomaisten oikeus rangaista tämän ajoneuvon kuljettajaa sellaisten tiettyjen tieliikenneasetuksessa säädettyjen järjestysrikkomusten johdosta, jotka koskevat hyötyajoneuvoja — Sellainen nopeusrajoitus moottoritiellä, jota sovelletaan ainoastaan hyötyajoneuvoihin
   Tuomiolauselma
   Moottoriajoneuvojen ja niiden perävaunujen tyyppihyväksyntää koskevan jäsenvaltioiden lainsäädännön lähentämisestä 6 päivänä helmikuuta 1970 annettua neuvoston direktiiviä 70/156/ETY, sellaisena kuin se on muutettuna 18.6.1992 annetulla neuvoston direktiivillä 92/53/ETY, on tulkittava siten, että se ei ole esteenä kansalliselle lainsäädännölle, jonka mukaan sellaiseen ajoneuvoon, josta pääasiassa on kyse, ei sovelleta henkilöautoja koskevia kansallisia nopeusmääräyksiä, vaan kuorma-autoja koskevia määräyksiä, vaikka kyseinen ajoneuvo on rekisteröity henkilöautona kyseisen direktiivin nojalla myönnetyn yhteisön tyyppihyväksynnän perusteella.
   
      (1)  EUVL C 82, 2.4.2005.